
ROMÂNIA
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
H O T Ă R Â R E
- pentru aprobarea Studiului de oportunitate privind concesionarea prin licitaţie publică a unui spațiu în suprafaţă de 68,6 m.p. situat în clădirea amplasată pe
 Calea Unirii, nr.114
 Având în vedere: 
- referatul de aprobare, înregistrat sub nr. nr.9619/25.05.2023, prin care primarul oraşului propune aprobarea Studiului de oportunitate privind concesionarea prin licitaţie publică a unui spațiu în suprafaţă de 68,6 m.p. situat în clădirea amplasată pe Calea Unirii, nr.114;
- raportul de specialitate, întocmit de compartimentul de resort, înregistrat sub nr. 9620/25.05.2023;
- Hotărârea Consiliului Local nr. 54/28.03.2023 pentru modificarea și completarea HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni;
- dispoziţiile art. 308 şi 309 din OUG nr. 57/2019 privind Codul administrativ, cu      modificările şi completările ulterioare; 
- extrasul de Carte Funciară  pentru numărul cadastral 27243;
- avizul Administrației Naționale a Rezervelor de Stat și Probleme Speciale nr. 1517PS/ 17.05.2023;
         - avizul secretarului general, înregistrat sub nr.9621/25.05.2023;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local,	
În temeiul prevederilor art. 129, alin. (2) lit. c) şi alin. (6), lit. b), art. 139 alin. (1) şi alin.(3), lit. g şi ale art. 196, alin. (1) lit. a) din O.U.G. nr. 57/2019 privind Codul administrativ,
 
Consiliul Local al oraşului Boldeşti-Scăeni, întrunit în şedinţa publică extraordinară în data de 29.05.2023, adoptă prezenta hotărâre:

Art.1. Se aprobă Studiul de oportunitate privind concesionarea prin licitaţie publică a unui spațiu în suprafaţă de 68,6 m.p. situat în clădirea amplasată pe Calea Unirii, nr.114, având numărul cadastral 27243-C1, conform anexei, care face parte integrantă din prezenta hotărâre. 
	Art.2. În vederea elaborării Caietului de sarcini şi întocmirii Documentaţiei de atribuire pentru concesionarea spațiului se constituie o comisie în următoarea componenţă:
- Dincă Ionuț Florin – viceprimar - președinte
  -  Moraru Mariana - inspector - secretar
  -  Mateșan Valeria - membru      
 Art.3. Prezenta hotărâre se comunică Serviciului patrimoniu local și monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  şi membrilor comisiei prevăzute la art. 2 şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
    
           PREŞEDINTE DE ŞEDINŢĂ,                                        
               LĂCĂTUȘU IOAN
   CONTRASEMNEAZĂ
                                                                                         SECRETAR GENERAL,
Boldeşti-Scăeni, 29.05.2023                                           TUDOR FLORINA NELI

R O M A N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr. 9621/25.05.2023


A  V  I  Z
===========
- asupra proiectului de hotărâre pentru aprobarea Studiului de oportunitate privind concesionarea prin licitație publică a unui spațiu în suprafaţă de 68,6 m.p. situat în clădirea amplasată pe Calea Unirii, nr.114


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru aprobarea Studiului de oportunitate privind concesionarea prin licitație publică a unui spațiu în suprafaţă de 68,6 m.p. situat în clădirea amplasată pe Calea Unirii, nr.114, am constatat următoarele :
Potrivit art. 108, lit. b) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie concesionate.
Iniţiativa concesionării trebuie să aibă la bază efectuarea unui studiu de oportunitate întocmit potrivit art. 308 alin. (4) din OUG nr. 57/2019 privind Codul administrativ, studiu aprobat de către concedent prin hotărâre.	
Faţă de cele de mai sus şi în conformitate cu prevederile art. 243, alin. (1)  lit. a) din OUG nr. 57/2019 privind Codul administrativ, avizez favorabil acest proiect.



SECRETAR GENERAL,
TUDOR FLORINA NELI
